Ήταν όλα υπέροχα σε αυτό το ταξίδι! Το νησί όμορφο και το σπίτι φανταστικό! Ο Ιωάννης στην επικοινωνία και οι γονείς του στο καλωσόρισμα υπέροχοι άνθρωποι. Από το λιμάνι φτάσαμε πολύ εύκολα στο σπίτι με ταξί (περνάει και το λεωφορείο) μέσα σε 10 λεπτά βρεθήκαμε στο Πέδι. Ένας ήρεμος κόλπος με δύο mini market για να αγοράσεις τα απαραίτητα, ένα εστιατόριο-καφέ και οργανωμένη παραλία με ξαπλώστρες. Στην άκρη του κόλπου είναι το σπίτι. Ίδιο με της φωτογραφίες εξωτερικά και εσωτερικά. Μείναμε πέντε άτομα, άνετα, χωρίς να "πέφτει" ο ένας επάνω στον άλλο. Το σπίτι είναι αρκετά μεγάλο, ολοκαίνουργιο, full εξοπλισμένο με ένα υπέροχο μπαλκόνι που κρέμεται σχεδόν μέσα στη θάλασσα. Όνειρο! Από την περιοχή μπορείς να πάρεις το καραβάκι που σε πάει σε διάφορες παραλίες, να περπατήσεις μέχρι την Άνω Σύμη να δεις το χωριό και να κατέβεις τα σκαλιά που οδηγούν στο λιμάνι. Μία όμορφη διαδρομή που δεν ξεπερνάει τη μισή ώρα. Ραντεβού του χρόνου. Ευχαριστουμε για όλα!!!